**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos miesto savivaldybės tarybos 2015 m. liepos 10 d. sprendimo nr. t2-172 „dėl klaipėdos miesto savivaldybės visuomeninės administracinių ginčų komisijos sudarymo“ pakeitimo“ PROJEKTO**

1. **Sprendimo projekto esmė, tikslai ir uždaviniai.**

Vadovaujantis Klaipėdos miesto savivaldybės 2016 m. vasario 25 d. sprendimu Nr. T2-31 „Dėl Klaipėdos miesto savivaldybės tarybos 2015 m. liepos 10 d. sprendimo Nr. T2-172 „Dėl Klaipėdos miesto savivaldybės visuomeninės administracinių ginčų komisijos sudarymo“ pakeitimo“ Klaipėdos miesto savivaldybės visuomeninių ginčų komisiją (toliau – Komisija) sudaro:

Rasa Bekėžienė, Klaipėdos apskrities vyriausiojo policijos komisariato Viešosios tvarkos biuro Prevencijos skyriaus viršininkė;

Kristina Gavrilenko, Klaipėdos miesto Versmės seniūnaitė;

Linas Jurevičius, Klaipėdos miesto ekologų klubo „Žalioji žemė“ narys;

Ruslan Schneiderat, Klaipėdos miesto Prekybos uosto seniūnaitis;

Aldona Staponkienė, Klaipėdos miesto savivaldybės tarybos narė, Komisijos pirmininkė.

Atsižvelgiant į gautus Komisijos narių – Lino Jurevičiaus, Ruslan Schneiderat ir Aldonos Staponkienės prašymus atleisti juos iš Komisijos nario pareigų, o Aldoną Staponkienę ir iš Komisijos pirmininko pareigų, šiuo Klaipėdos miesto savivaldybės tarybos sprendimo projektu siekiama tenkinti pareiškėjų prašymus ir pakeisti Klaipėdos miesto savivaldybės visuomeninių ginčų komisijos sudėtį.

1. **Projekto rengimo priežastys ir kuo vadovaujantis parengtas sprendimo projektas.**

Klaipėdos miesto savivaldybės tarybos sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 1 dalies 6 punktu, 18 straipsnio 1 dalimi ir Lietuvos Respublikos visuomeninių administracinių ginčų įstatymo 2 straipsniu.

1. **Kokių rezultatų laukiama.**

Klaipėdos miesto savivaldybės tarybai priėmus šį sprendimą bus sudaryta naujos sudėties Komisija, taip pat įgyvendintos Lietuvos Respublikos visuomeninių administracinių ginčų komisijos įstatymo nuostatos.

1. **Sprendimo projekto rengimo metu gauti specialistų vertinimai.**

Nėra

1. **Išlaidų sąmatos, skaičiavimai, reikalingi pagrindimai ir paaiškinimai.**

Nėra.

1. **Lėšų poreikis sprendimo įgyvendinimui.**

Nėra.

1. **Galimos teigiamos ar neigiamos sprendimo priėmimo pasekmės.**

Teigiamos pasekmės – suformuota veikianti Komisija.

Neigiamos pasekmės – nenumatyta.

**PRIDEDAMA:**

1. Aiškinamojo rašto 2 punkte išdėstytų teisės aktų nuostatų ištraukos, 3 lapai;
2. 2016-11-21 Aldonos Staponkienės prašymas, 1 lapas;
3. 2016-11-29 Aldonos Staponkienės prašymas, 1 lapas;
4. 2016-07-11 Ruslan Schneiderat prašymas, 1 lapas;
5. 2016-10-11 Lino Jurevičiaus prašymas, 1 lapas;
6. 2015-07-10 Klaipėdos miesto savivaldybės tarybos sprendimo Nr. T2-172, kopija, 1 lapas;
7. 2016-02-25 Klaipėdos miesto savivaldybės tarybos sprendimo Nr. T2-31, kopija, 1 lapas;
8. 2016-12-08 Giedriaus Vitkauskio prašymas su priedu, 2 lapai;
9. Ingos Drąsutavičienės teisinį išsilavinimą patvirtinantis dokumentas, 1 lapas.

Klaipėdos miesto savivaldybės tarybos ir mero sekretorius Modestas Vitkus

I. Drąsutavičienė, tel. 39 61 39